open-index/open-wikipedia-markdown huggingface dataset:
பாப்பாக்கோயில் கஸ்தூரிரெங்கப் பெருமாள் கோயில்

**பாப்பாக்கோயில் கஸ்தூரிரெங்கப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் நாகப்பட்டினம்-வேதாரண்யம் சாலையில் நாகப்பட்டினத்திற்குத் தென்மேற்கில் 5 கி.மீ. தொலைவில், அந்தணப்பேட்டைக்கு அடுத்தபடியாக உள்ளது.

## இறைவன், இறைவி
மூலவர் சன்னதியில் திருவடி அருகே திருமகளும், நிலமகளும் இருக்க, நாபியில் பிரமன் இருக்க, ஐந்து தலைகள் கொண்ட ஆதிசேஷன் மீது சயனித்த கோலத்தில் இறைவன் கஸ்தூரிரெங்கப் பெருமாள் என்ற பெயரில் ஒரே கல்லால் ஆன திருமேனியாகக் காட்சியளிக்கின்றார். 

## அமைப்பு
ஐந்து நிலை ராஜகோபுரமும், மகாமண்டபமும் கொண்டு கோயில் அமைந்துள்ளது. விநாயகர் விஷ்ணு கணபதியாக உள்ளார். வடபுறத்தில் ஆஞ்சநேயர் சன்னதி உள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
எலிவை மலை

**எலிவை மலை** *(ஆங்கிலம்: Elivai Malai, மலையாளம்: ഏലിവ മല)* தென்னிந்தியாவின் மேற்கு தொடர்ச்சி மலையில் 2088 மீட்டர் உயரமுள்ள ஒரு சிகரமாகும் . இம்மலை இந்தியாவின் கேரளா மாநிலம் பாலக்காடு மாவட்டத்திற்கும், தமிழ்நாடு மாநிலம் கோயம்பத்தூர் மாவட்டத்திற்கும் இடையிலான எல்லையில் அமைந்துள்ளது. 1540 மீட்டர்கள்  நில முக்கியத்துவம் பெற்ற இம்மலை தெற்காசியாவின் மிகமுக்கிய சிகரங்களில் ஒன்றாகக் கருதப்படுகிறது. பாலக்காட்டு கணவாய்க்கு வடக்கில் மேற்கு தொடர்ச்சி மலையின் உயர்ந்த புள்ளியாக உருவாகியுள்ளது. 

சிறுவாணி அணை மற்றும் நீர்தேக்கத்திற்கு அருகில் சுமார் 5 கிலோமீட்டர் தொலைவில் எலிவை மலை இருக்கிறது. கோவையின் குற்றாலம் என்றழைக்கப்படும் சிறுவாணி நீர்வீழ்ச்சியும் ஆராளம் அட்லா நீர்வீழ்ச்சியும் இங்கு காணப்படுகின்றன. 
 
## மேற்கோள்கள்

பகுப்பு:கேரள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
ரத்னாவளி (திரைப்படம்)

**ரத்னாவளி** 1935 ஆம் ஆண்டு வெளிவந்த தமிழ்த் திரைப்படமாகும். பிரஃபுல்லா கோசு இயக்கிய இத்திரைப்படத்தை ஏ. வி. மெய்யப்பச் செட்டியார் தயாரித்திருந்தார். கல்கத்தாவில் இத்திரைப்படம் தயாரிக்கப்பட்டது. இதன் பாடல்களை பாபநாசம் சிவன் எழுதியிருந்தார். இத்திரைப்படத்தில் எம். ஆர். கிருஷ்ணமூர்த்தி, மற்றும் பி. எஸ். ரத்னாபாய், பி. எஸ். சரஸ்வதிபாய் சகோதரிகள் ஆகியோர் நடித்திருந்தனர்.

பம்மல் சம்பந்த முதலியார் மேடையேற்றிய *ரத்னாவளி* நாடகத்தை அடிப்படையாக வைத்து இத்திரைப்படம் தயாரிக்கப்பட்டது.

## திரைக்கதை
ஹர்ஷவர்தனர் எழுதிய *ரத்னாவளி* என்ற காப்பியத்தை அடிப்படையாக வைத்து பம்மல் சம்பந்த முதலியார் இதன் திரைக்கதையை எழுதினார். கௌசாம்பி நாட்டு மன்னனுக்கும் (எம். ஆர். கிருஷ்ணமூர்த்தி), இலங்கையின் இளவரசி ரத்னாவளிக்கும் (பி. எஸ். ரத்னாபாய்) ஏற்பட்ட காதல் பற்றியது இத்திரைப்படத்தின் கதை. ஒரே அரசனை ஒன்று விட்ட சகோதரிகளான இருவர் மணக்கிறார்கள்.

## நடிகர்கள்
* பி. எஸ். ரத்னா பாய் (ரத்னாவளி)
* பி. எஸ். சரசுவதி பாய் (வாசவதத்தை)
* எம். ஆர். கிருஷ்ணமூர்த்தி 
* டி. ஏ. மதுரம் (தோழி காஞ்சனமாலை)
* சி. பஞ்சு
* ஏ. டி. கிருஷ்ண சர்மா
* எம். ஆர். சுப்பிரமணிய முதலியார்
* கே. எஸ். அங்கமுத்து
* சி. எஸ். சாமண்ணா
* பபூன் சண்முகம்
* முத்துகிருஷ்ணன்

## பாடல்கள்
பாபநாசம் சிவன் பாடல்களை இயற்றிய முதலாவது திரைப்படம் இதுவாகும்.
**கடலுக்கு உவமை கடலே* (பாடியவர்: எம். ஆர். கிருஷ்ணமூர்த்தி)
**மதலைகள் உருக் கொண்ட* (பாடியவர்: பி. எஸ். இரத்தினாபாய்)

## வரவேற்பு
இப்படம் வெற்றி அடையவில்லை, ஆனாலும் நகைச்சுவைக் காட்சிகளுக்காக வரவேற்பைப் பெற்றது. ‘தென்னாட்டுச் சார்லி சாப்ளின்’ எனப் போற்றப்பட்ட சி. எஸ். சாமண்ணா, சுப்பிரமணிய முதலியார், கே. எஸ். அங்கமுத்து, பபூன் சண்முகம், முத்துகிருஷ்ணன் ஆகியோர் நகைச்சுவை வேடங்களில் நடித்திருந்தனர். நாடகங்களில் வெற்றிகரமாக நடித்துக் கொண்டிருந்த பி.எஸ். ரத்னாபாய், பி.எஸ். சரஸ்வதிபாய் ஆகிய இரு சகோதரிகள் கதாநாயகிகளாக நடித்தனர். நெல்லை மாவட்டம், பாளையம்கோட்டையைச் சேர்ந்தவர்கள். இவர்களின் பாடல்கள் கிராமபோன் இசைதட்டுகளில் அக்காலத்தில் வெளியாகியுள்ளன.

## மேற்கோள்கள்

## வெளி இணைப்புகள்
*

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சொக்கநாதபுரம் (ஒசூர்)

**சொக்கநாதபுரம் ** (Sokkanadhapuram ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊர் மாநிலத் தலைநகரான சென்னையில் இருந்து 309 கிலோ மீட்டரும், மாவட்ட தலைநகரான கிருட்டிணகிரியில் இருந்து 62 கிலோ மீட்டரும் ஒசூரில் இருந்து 10 கிலோமீட்டர் தொலைவில் உள்ளது.

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 267 வீடுகள் உள்ளன. மக்கள் தொகை 1078, இதில் 537 பேர் ஆண்கள், 541 பேர் பெண்கள் ஆவர்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
அந்தணப்பேட்டை அண்ணாமலைநாதர் கோயில்

**அந்தணப்பேட்டை அண்ணாமலைநாதர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையையொட்டி தென்மேற்கே 3 கி.மீ. தொலைவில் உள்ளது. அந்தணர்கள் பெரும்பாலும் குடியிருந்த பகுதிகளை அகரம் என்றழைக்கப்படும் நிலையில் அந்தணர்பேட்டை எனப் பெயர் பெற்றுள்ளது.

## இறைவன், இறைவி
தானே தோன்றியவராக உள்ள இறைவன் அண்ணாமலையார் என்றும் அண்ணாமலைநாதர் என்றும் அழைக்கப்படுகிறார். இறைவி உண்ணாமுலையம்மன் நான்கு கரங்களுடன் நின்ற கோலத்தில் உள்ளார்.

## அமைப்பு
ராஜகோபுரத்தைக் கொண்டு அமைந்துள்ள இக்கோயிலின் வெளிச்சுற்றில் பரிவார தேவதைகள் காணப்படுகின்றனர்.

## மேற்கோள்கள்

## வெளியிணைப்புகள்
* அருள்மிகு அண்ணாமலைநாதர் திருக்கோயில், தினமலர்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
சேவகானப்பள்ளி

**சேவகானப்பள்ளி  ** (Sevaganapalli  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 55 கிலோ மீட்டரும் ஒசூரில் இருந்து 18 கிலோமீட்டர் தொலைவில் உள்ளது
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 452  வீடுகள் உள்ளன. மக்கள் தொகை 1694 , இதில் 868  பேர் ஆண்கள், 826 பேர் பெண்கள் ஆவர். எழுத்தறிவு விகிதம் 69.55% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
பொரவச்சேரி கந்தசாமி கோயில்

**பொரவச்சேரி கந்தசாமி கோயில்** தமிழ்நாட்டில் நாகப்பட்டினம் மாவட்டம், பொரவச்சேரி என்னும் ஊரில் அமைந்துள்ள முருகன் கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் நாகப்பட்டினத்திலிருந்து 4 கி.மீ., சிக்கலிலிருந்து 1 கி.மீ. தொலைவில் அமைந்துள்ளது.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## இறைவன்
இங்குள்ள முருகன் வள்ளி தெய்வானையுடன் காணப்படுகிறார். எட்டுக்குடி, எண்கண், சிக்கல் மற்றும் பொரவாச்சேரி ஆகிய ஊர்களில் அமைந்த முருகனின் திருமேனிகள் ஒரே சிற்பியால் செதுக்கப்பட்டதாகக் கூறுவர்.

## அமைப்பு
அழகிய திருவாட்சியுடன், தேவியர் இரு புறமும் இருக்க, நரம்பும், நகக்கண்களுடன் நகமும் தெரியும் அளவு சிறப்பான சிற்பாக மூலவர் உள்ளார். 12 கரங்களுடன் இடது காலை மடித்து, வலது கால் தொங்கவைத்துக் கொண்டு பாம்பினைக் கவ்விய மயில் தன் இரு காலில் நிற்கின்ற நிலையில் காணப்படுகிறார்.

## பூசைகள்
இக்கோயிலில் நான்கு காலப் பூசைகள் நடக்கின்றன. கார்த்திகை மாதம் கந்தசஷ்டி முக்கிய திருவிழாவாக நடைபெறுகிறது.

## மேற்கோள்கள்

## வெளியிணைப்புகள்
* அருள்மிகு தண்டபாணி திருக்கோயில், தினமலர்

பகுப்பு:நாகப்பட்டினம் மாவட்டத்திலுள்ள முருகன் கோயில்கள்
ஆபராணி அனந்த நாராயணப் பெருமாள் கோயில்

**ஆபராணி அனந்த நாராயணப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் சிக்கலுக்குத் தென்மேற்கில் 4 கி.மீ. தொலைவில் அமைந்துள்ளது. திருக்கண்ணங்குடியின் அபிமானத்தலமாகவும், பஞ்ச நாராயணத் தலங்களில் ஒன்றாகவும் உள்ளது.

## இறைவன், இறைவி
ஆபரணம் தரித்த நிலையில் புஜங்க சயனத்தில், ஏழுதலை பாம்பணையில் உள்ளார்.  ஆபரணங்கள் அணிந்தவர் என்ற நிலையில் இவர் ஆபரணதாரி என்றழைக்கப்படுகிறார். நாளடைவில் ஆபரணதாரி என்பது ஆபராணி என்றாகிவிட்டது.

## அமைப்பு
கருவறையில் ஆதிசேஷன் மீது தென்திசையில் தலை வைத்த நிலையில் வட திசை நோக்கி பாதங்களை நீட்டிய நிலையில் சயனித்த கோலத்தில் உள்ளார்.

## மேற்கோள்கள்

## வெளியிணைப்புகள்
* நாகை கடற்கரையில் தீர்த்தவாரி : பக்தர்கள் தரிசனம், தினமலர், 15 பிப்ரவரி 2014

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
வடக்காலத்தூர் சிதம்பரேசுவரர் கோயில்

**வடக்காலத்தூர் சிதம்பரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் கீழ்வேளூர்-திருத்துறைப்பூண்டி சாலையில் இலுப்பூரிலிருந்து 6 கி.மீ. தொலைவில் உள்ளது.

## இறைவன், இறைவி
தானே தோன்றியவராக உள்ள இறைவன் அண்ணாமலையார் என்றும் அண்ணாமலைநாதர் என்றும் அழைக்கப்படுகிறார். இறைவி உண்ணாமுலையம்மன் நான்கு கரங்களுடன் நின்ற கோலத்தில் உள்ளார்.

## அமைப்பு
இக்கோயில் பிற்காலப் பல்லவர் காலத்தில் புதுப்பிக்கப்பட்டதாகக் கூறப்படுகிறது.  ஊரின் ஈசான்ய மூலையில் இக்கோயில் உள்ளது. இங்கிருந்த முற்காலச் சோழர் காலப் பஞ்சலோகக் கல்யாணசுந்தரேசுவரர் திருமேனி தற்போது திருமேனிகள் காப்பகத்தில் உள்ளது. மகாகணபதி இக்கோயிலில் உள்ளார்.

## மேற்கோள்கள்

## வெளியிணைப்புகள்
* அருள்மிகு சிதம்பரேஸ்வரர் திருக்கோயில், வடக்காலத்தூர், தினமலர்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
சொக்கரசனப்பள்ளி

**சொக்கரசனப்பள்ளி   ** (Chokkarasanapalle  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஒசூர் சட்டமன்ற தொகுதிக்குச் சேர்ந்தது.  இங்கு விவசாயமே பிராதாமான தொழில் என்றாலும் இங்கு சில தொழிற்சாலைகளும் இயங்கி வருகின்றன இங்கு உள்ள குறிப்பிடத்தக்க தொழில் நிறுவனம் டிஎல்டி பாப்கோக் இந்தியா பிரவேட் லிமிடெட் என்ற நிறுவனம் ஆகும்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
பெத்தகுள்ளு

**பெத்தகுள்ளு  ** (Peddakullu  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊரின் அருகில் தென்பெண்ணை ஆறு பாய்கிறது. இந்த ஊரில் தென் பெண்ணை ஆற்றின் கரையில் பழமை வாய்ந்த பிரசன்ன பார்வதி தேவி உடனுறை சங்கமேசுவரர் கோயில் என்ற சிவன் கோயில் உள்ளது. கோயிலுக்கு அருகில் 500 மீட்டர் தொலைவில் சின்னாறு மற்றும் தென் பெண்ணையாறு என இரு ஆறுகள் சங்கமிக்கின்றன. ஆறுகள் சங்கமிக்கும் இந்த இடத்தில் ஆற்றின் நடுவில் திட்டுப் பாறையில் சுயம்புவாய் உருவான சிவலிங்கமும், ருத்ர பாதமும் உள்ளன. இரு ஆறுகள் சங்கமிக்கும் இடத்தில் இக்கோயில் கட்டப்பட்டதால் இக்கோயில் இறைவன் சங்கமேசுவரர் என அழைக்கப்படுகிறார். ஒசூரில் புதியதாக அமையுள்ள ஒசூர் வெளி வட்டச்சாலை இந்த ஊரை ஒட்டி வர உள்ளதால் இந்த ஊர் வளர்ச்சிக்கும் இப்பகுதியில் விளைவிக்கப்படும் விவசாயப் பொருட்களை கொண்டு செல்லவும் நல்ல சாலைவசதி ஏற்பட வழி ஏற்படும். 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
மூர்த்திகானதின்னா

**மூர்த்திகானதின்னா   ** (Murtiganadinna  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும்.இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊரில் புகழ்வாய்ந்த அனுமன் கோயில் உள்ளது. 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
தின்னப்பள்ளி

**தின்னப்பள்ளி   ** (Tinnapalle  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் பாகலூர் ஊராட்சிக்கும் ஒசூர் சட்டமன்றத் தொகுதிக்கும் உட்பட்டது.  இந்த ஊரின் முக்கியத் தொழில் விவசாயமாகும். இந்த ஊரின் வெப்பநிலை ஏற்றுமதிக்கு உகந்த ரோஜா மலர்கள் சாகுபடி செய்ய ஏற்றதாக உள்ளதால் இங்கு ரோஜாமலர் சாகுபடி செய்து பெங்களூர் விமான நிலையம் வழியாக வெளிநாடுகளுக்கு ஏற்றுமதி செய்கின்றனர். இந்த ஊரில் சில தொழிற்சாலைகளும் உள்ளன அதில் முதன்மையானது பிரிமியர் ஸ்பின்னிங் & வீவிங் மில் பிரவேட் லிமிடெட் என்ற நெசவாலை இயங்கி வருகிறது.  இந்த ஊர் மாவட்ட தலைநகரான கிருட்டிணகிரியில் இருந்து 53 கிலோ மீட்டரும் ஒசூரில் இருந்து 12 கிலோமீட்டர் தொலைவிலும் மாநிலத் தலையகரான சென்னையில் இருந்து 298 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் 10 கி.மீ தொலைவில் உள்ள கர்நாட மாநிலத்தில் உள்ள பங்காருபேட்டை தொடர்வண்டி நிலையம் மற்றும் 39 கிலோ மீட்டர் தொலைவில் உள்ள பெங்களூர் தெடர்வண்டி நிலையமாகும். 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
3-நைட்ரோ அனிலின்

**3-நைட்ரோ அனிலின்** *(3-Nitroaniline)* என்பது C6H6N2O2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெட்டா-நைட்ரோ அனிலின், மெ-நைட்ரோ அனிலின் என்ற பெயர்களாலும் இச்சேர்மம் அறியப்படுகிறது. எளிதில் ஆவியாகாத நிலைப்புத் தன்மை கொண்ட திண்மமாக சாயங்கள் தயாரிப்பில் மூலப்பொருளாக உதவுகிறது. 3-நைட்ரோ அனிலின் என்பது ஒரு அனிலின் வகைச் சேர்மமாகும். அனிலினின் மூன்றாவது நிலையில் ஒரு நைட்ரோ வேதி வினைக்குழுவை கொண்டிருக்கிறது. அமில, கார, நடுநிலைக் கரைசல்களில் இச்சேர்மம் நிலைப்புத்தன்மையுடன் காணப்படுகிறது. உடனடியாக உயிரினச்சிதைவு அடையாத சேர்மம் என்றும் குறைவான உயிரினத் திரட்டுத்திறன் கொண்ட பொருள் என்றும் வகைப்படுத்தப்படுகிறது.  
அசோ பிணைப்பு பகுதிப் பொருள் 17 இன் வேதியியல் இடைநிலையாக 3-நைட்ரோ அனிலின் பயன்படுகிறது. சாயங்கள் மஞ்சள் 5 மற்றும் அமிலநீலம் 29 ஆகியனவற்றை சிதறச் செய்கின்றன. சாயச் செயல்முறையின் போது இது சாயக்கச்சாப் பொருள் மற்றும் மெட்டா நைட்ரோபீனால் சேர்மமாக மாற்றமடைகிறது.

## தொகுப்பு முறை தயாரிப்பு

பென்சமைடை நைட்ரசனேற்றம் செய்து தொடர்ந்து இதை ஆப்மான் மறுசீராக்கல் வினைக்கு உட்படுத்தி 3-நைட்ரோபென்சமைடு தயாரிக்கப்படுகிறது. 3-நைட்ரோபென்சமைடுன் சோடியம் ஐப்போபுரோமைட்டு அல்லது சோடியம் ஐப்போகுளோரைட்டு சேர்த்து சூடாக்கினால் அமைடு தொகுதி அமீன் தொகுதியாக மாற்ரப்படுகிறது.

## மேற்கோள்கள்

* UNEP PDF on m-Nitroaniline 

பகுப்பு:அனிலின்கள்
பகுப்பு:நைட்ரோபென்சீன்கள்
பகுப்பு:3-அமினோபீனைல் சேர்மங்கள்
கிழக்கு கடற்கரைச் சமவெளிகள்

**கிழக்கு கடற்கரை சமவெளிகள்** *(Eastern Coastal Plains)* கிழக்கு தொடர்ச்சி மலைகளுக்கும் வங்காள விரிகுடாவுக்கும் இடையே உள்ள பரந்த நிலப்பரப்பின் நீட்சியைக் குறிக்கிறது. மேற்கு கடற்கரைச் சமவெளிகளைக் காட்டிலும் அகன்றும், சமபரப்பும் கொண்டு கிழக்கு கடற்கரை சமவெளி காணப்படுகிறது. இச்சமவெளியின் நீட்சி தமிழ்நாட்டிலிருந்து தெற்காக மேற்கு வங்காளம் வரையும், வடக்கில், ஆந்திரப்பிரதேசம் மற்றும் ஒடிசா வழியாகவும் அகன்றுள்ளது. கிழக்கு கடற்கரைச் சமவெளியில் சில்கா ஏரி என்ற ஓர் உவர்நீர் ஏரி அமைந்துள்ளது. ஒடிசாவில் அமைந்துள்ள இவ்வேரி மகாநதி வடிநிலத்தின் தெற்கு பகுதியில் ஒரு நீட்சியாக அமைந்துள்ளது. 
 
பல இந்திய ஆறுகளின் வடிநிலங்கள் ஒன்றாகச் சேர்ந்து இச்சமவெளியின் பெரும்பகுதியை உருவாக்குகின்றன. மகாநதி, கோதாவரி, காவிரி, கிருட்டிணா ஆறுகள் இச்சமவெளியில் நீரைப் பெறுகின்றன. வடகிழக்குப் பருவமழை, தென்மேற்குப் பருவமழை இரண்டும் கிழக்குக் கடற்கரைச் சம்வெளிக்கு மழையைக் கொடுக்கின்றன. 1000 மில்லிமீட்டர் முதல் 3000 மில்லிமீட்டர் வரையிலான ஆண்டு மழையளவு இச்சம்வெளியில் பதிவாகிறது. கிழக்குக் கடற்கரைச் சமவெளியின் அகலம் 100 கிலோமீட்டர் முதல் 130 கிலோமீட்டர் வரைக்கும் மாறுபாடுகளைக் கொண்டுள்ளது .  

மகாநதிக்கும் கிருட்டிணா ஆற்றுக்கும் இடைப்பட்ட நிலப்பகுதி வடக்கு சர்க்கார் என்றும், கிருட்டிணா ஆற்றுக்கும் காவிரி ஆற்றுக்கும் இடைப்பட்ட நிலப்பகுதி கொரமண்டல் கடற்கரை என்றும் உள்ளூரில் அழைக்கப்படுகிறது. 

## மேற்கோள்கள்

பகுப்பு:இந்திய சமவெளிகள்
அட்டூர்

**அட்டூர் ** ( Attur   ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் பெலத்தூர் ஊராட்சிக்கும் ஒசூர் சட்டமன்றத் தொகுதிக்கும் உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 53 கிலோ மீட்டரும் ஒசூரில் இருந்து 12 கிலோமீட்டர் தொலைவிலும் மாநிலத் தலையகரான சென்னையில் இருந்து 298 கிலோ மீட்டர் தொலைவிலும் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம்  10 கி.மீ தொலைவில் உள்ள கர்நாட மாநிலத்தில் உள்ள பங்காருபேட்டை தொடர்வண்டி நிலையம் மற்றும் 39 கிலோ மீட்டர் தொலைவில் உள்ள பெங்களூர் தெடர்வண்டி நிலையமாகும். 
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  160    வீடுகள் உள்ளன. மக்கள் தொகை   667, இதில்  334  பேர் ஆண்கள், 333  பேர் பெண்கள் ஆவர். கல்வியறிவு விகிதம்  71.29  %  ஆகும் இதில் ஆண்களின் கல்வியறிவு விகிதம்   79.07 % பெண்களின் கல்வியறிவு விகிதம் 63.42 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியதாக உள்ளது.
## ஊரில் உள்ள கோயில்கள்
* அட்டூர் திருமலைத்தேவர் கோயில்
## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
பயனுறு ஆரம்

**பயனுறு ஆரம்** *(Effective radius)*(R_e) என்பது ஒரு விண்மீன் பேரடையின் மொத்த வெளிச்சத்தின், பாதி அளவு வெளிச்சம் எந்த ஆரப்பகுதியில் இருந்து வெளிவிடப்படுகிறதோ அந்த ஆரத்தைக் குறிப்பிடுகிறது. இதைக் கொண்டு வானத் தளத்திலிருந்து நோக்கும் போது, அவ்விண்மீன் பேரடையின் உள்ளார்ந்த கோளச் சமச்சீரை அல்லது வட்டமுறை சமச்சீரை உய்த்துணர முடியும். மாற்றாக, கோள வடிவ, வட்டமுறை சமச்சீரற்ற பொருட்களுக்கு, ஒர் அரை வெளிச்ச தளப்பக்கம் அல்லது சம ஒளிர் பக்கத்தைப் பயன்படுத்தலாம்.

டி வேகுவோலிரசு அளவு கோளில் R_e என்பது ஒரு முக்கியமான நீளமாகும். \sqrt[4] R டி வேகுவோலிரசு விதி ஒரு சிறப்பு விகிதத்தை அடையாளப்படுத்துகிறது. ஆரத்தின் விளைவாக  
இப்பரப்பில் அப்பொருளின் மேற்பரப்பு வெளிச்சம் குறைகிறது.

:
I(R) = I_e \cdot e^{-7.67 \left( \sqrt[4]{\frac R {R_e}} - 1 \right)}


 இங்கு I_e , R = R_e.  R = 0, என்பது மேற்பரப்பு ஒளியாகும்

:
I(R=0) = I_e \cdot e^{7.67} \approx 2000 \cdot I_e


எனவே, மைய மேற்பரப்பின் ஒளியின் அளவு தோராயமாக 2000 \cdot I_e.ஆகும்.

## மேற்கோள்கள்

பகுப்பு:இயற்பியல் கணியங்கள்
பகுப்பு:வானியல் அலகுகள்
செம்பியன்மாதேவி கைலாசநாதசுவாமி கோயில்

**செம்பியன்மாதேவி கைலாசநாதசுவாமி கோயில்** என்பது தமிழ்நாட்டின், நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-திருவாரூர் சாலையில் கீழ்வேளூருக்குத் தென்கிழக்கில் தேவூர் என்னுமிடத்தில் அமைந்துள்ளது.

## இறைவன், இறைவி
ஸ்ரீகைலாசம் என்றழைக்கப்படும் இக்கோயிலின் இறைவன் கைலாசநாதர். இறைவி பெரியநாயகி.

## வரலாறு
இக்கோயில் கண்டராதித்த சோழரின் பட்டத்து அரசியான செம்பியன்மாதேவியால் கட்டப்பட்டதாகும். அவருடைய திருமேனியும் இக்கோயிலில் வழிபாட்டில் உள்ளது. இங்குள்ள மகாமண்டபம் செம்பியன்மாதேவி பெருமண்டபம் என்றழைக்கப்படுகிறது. 23 கல்வெட்டுகள் இதுவரை அறியப்பட்டுள்ளன. இரண்டு பெரிய திருச்சுற்றுக்களைக் கொண்ட இக்கோயிலில் குளம் உள்ளது.

## மேற்கோள்கள்

## வெளியிணைப்புகள்
*வேங்கடம் முதல் குமரி வரை 3/செம்பியன்மாதேவிக் கயிலாயர்
* செம்பியன்மாதேவி ஸ்ரீகைலாசநாதர் திருக்கோவில் 

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:சோழர்கள் கட்டிய சிவன் கோயில்கள்
விஸ்வநாதபுரம் (ஒசூர்)

**விஸ்வநாதபுரம்   ** (Visvanathapuram ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச் சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 57 கிலோ மீட்டரும் ஒசூரில் இருந்து 2 கிலோமீட்டர் தொலைவிலும் மாநிலத் தலைநகரான சென்னையில் இருந்து 308 கிலோமீட்டர் தொலைவில் உள்ளது.
## தொடர்வண்டி நிலையம்
இந்த ஊரின் அருகில் உள்ள தோடர்வண்டி நிலையம் ஓசூர் தொடருந்து நிலையம் ஆகும், அருகில் உள்ள  பெரிய தொடருந்து நிலையம் 42 கிலோமீட்டர் தொலைவில் உள்ள பெங்களூர் நகர ஜங்சன் தொடர்வண்டி நிலையமாகும். 
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 439  வீடுகள் உள்ளன. மக்கள் தொகை 1,818 , இதில் 949  பேர் ஆண்கள், 875 பேர் பெண்கள் ஆவர்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
குண்டையூர் சுந்தரேசுவரர் கோயில்

**குண்டையூர் சுந்தரேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும். இது ஒரு தேவார வைப்புத்தலமாகும்.

## அமைவிடம்
இக்கோயில் திருக்குவளைக்கு வடக்கே 1 கி.மீ. தொலைவில் அமைந்துள்ளது.

## இறைவன், இறைவி
இங்குள்ள மூலவர் சுந்தரேசுவரர் என்றழைக்கப்படுகிறார். இறைவி மீனாட்சியம்மை.

## வரலாறு
சுந்தரரின் திருமாளிகைக்கு நெல் போன்றவற்றை அனுப்பி தொண்டுசெய்த குண்டையூர்க்கிழார் இங்கு வாழ்ந்தார். ஒரு முறை வானம் பொய்த்து வறட்சி ஏற்பட்டபோது குண்டையூர்க்கிழார் சுந்தரருக்கு நெல் அனுப்ப இயலாமல் தவித்தபோது இறைவன் நெற்குவியல் அருளியதாகக் கூறுவர். அதனை எடுத்துச்செல்ல இறைவன் பூதகணங்களையும் அனுப்பிவைத்துள்ளார். இங்கு மாசிமகத்தில் நெல் அட்டிச்செல்லும் விழா எனப்படும் விழா சிறப்பாக நடைபெறுகிறது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பஞ்சரம்

thumb|150xp|கோட்டபஞ்சரம் 
thumb|150xp|கும்பபஞ்சரம் 
**பஞ்சரம்** என்பது, திராவிடக் கட்டிடக்கலைப் பாணியில் அமைந்த கோயில் கட்டிடங்களில் உள்ள வெறுமையாக அமையக்கூடிய சுவர் மேற்பரப்புகளில் காணப்படும் ஒரு வகை அலங்கார அமைப்பு ஆகும். இது கட்டிடத்தின் வெளிப்புறச் சுவர்களில் அரைத் தூண்களுக்கு இடையில் உருவாகும் வெறுமையான இடங்களிலோ, மேற்தளங்களில் அமையும் சுவர்களில் கர்ணகூடு, சாலை போன்ற அமைப்புக்களுக்கு இடையில் உள்ள வெளிகளிலோ காணப்படும்.

வெளிப்புறம் தள்ளிக்கொண்டிருக்கும் சுவர்களில் கோட்ட பஞ்சரமும், பின்தள்ளி இருக்கக்கூடிய சுவர்களில் கும்பபஞ்சரமும் காணப்படும் என்று துப்ரோயில் கூறுகிறார். ஆனால், இதற்குப் பல புறநடைகள் உள்ளன.

## வகைகள்
பஞ்சரங்களை இரண்டு பெரும் பிரிவுகளாகக் காணலாம். ஒன்று கோட்டபஞ்சரம், மற்றது கும்பபஞ்சரம். "கோட்டம்" என்பது கோயில் என்னும் பொருள் கொண்டது. சிறிய கோயில் போன்ற அமைப்பில் காணப்படும் பஞ்சரங்கள் கோட்டபஞ்சரங்கள் எனப் பெயர் பெறுகின்றன. கோட்டபஞ்சரங்களில் மாடம் போன்ற குழிவுப் பகுதியில் இரண்டு பக்கங்களிலும் அரை அல்லது காற் தூண்கள் அமைந்திருக்கும். இத்தூண்கள் அவ்வக் கால கட்டங்களுக்கு உரிய கட்டிடக்கலை ஒழுங்கைச் சார்ந்து இருக்கும். தூண்களுக்கு மேல் தளவரிசையும் அதற்குமேல் வளைகூரை அமைப்புடன் கூடிய சாலை போன்ற அமைப்பும் காணப்படும். சில கோயில் கட்டிடங்களில் காணும் கோட்ட பஞ்சரங்களில் கடவுள் உருவங்கள் செதுக்கப்பட்டிருப்பது உண்டு. பெரும்பாலான கோயில்களில் இவை வெறுமையாகவே விடப்படுகின்றன.  கும்பபஞ்சரத்தில் அடிப்பகுதியில் குடம் போன்ற அமைப்பும் நடுவில் அதற்குள் நிறுத்தப்பட்டிருப்பதுபோல் காணப்படும் அரைத் தூணும், மேற்பகுதியில் தூணுக்கு மேல் தாங்கப்பட்டது போல் உள்ள சிறு மண்டபம் போன்ற அமைப்பும் இருக்கும். இரண்டு வகைப் பஞ்சரங்களினதும் அடிப்படை அமைப்புகள் மாறாதிருந்தாலும், கால கட்டங்களைப் பொறுத்து வெவ்வேறு வகையான வடிவங்களுடனும், அலங்காரக் கூறுகளுடனும் காணப்படுகின்றன. கும்பபஞ்சர வகையில் கும்பம் இல்லாமல் தூண் மட்டும் உள்ள வடிவங்களும் சில இடங்களில் காணப்படுகின்றன. இவ்வகைப் பஞ்சரம் கம்பபஞ்சரம் எனப்படும்.

கோயில் கட்டிடக்கலை பற்றிக் கூறுகின்ற சைவ ஆகமமான காமிகாகமம் ஒன்பது வகையான பஞ்சரங்களைப் பற்றிக் கூறுகிறது. அவை, சிம்ம பஞ்சரம், சார்த பஞ்சரம், பஞ்சரம், நிர்வியூக பஞ்சரம், லம்பநாசிகம், சிம்மச்ரோத்திரம், கண்டநிவியூககம், ஜசபஞ்சரம், கபோத பஞ்சரம் என்பன.

## மேற்கோள்கள்

பகுப்பு:திராவிடக் கட்டிடக்கலை
கீழையூர் ரங்கநாதப் பெருமாள் கோயில்

**கீழையூர் ரங்கநாதப் பெருமாள் கோயில்** நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.

## அமைவிடம்
இக்கோயில் நாகப்பட்டினம்-பட்டுக்கோட்டை சாலையில் நாகப்பட்டினத்திற்குத் தென்மேற்கில் 30 கி.மீ. தொலைவில் அமைந்துள்ளது.

## பஞ்சரங்கத் தலங்கள்
திருவரங்கம், வட ரங்கம், ஆதி ரங்கம், மேல் ரங்கம், கீழ் ரங்கம் என்ற பஞ்சரங்கத் தலங்களில் கிழக்கே உள்ள கீழ் ரங்கம் கீழையூர் ஆகும்.
இத்தலம் பாண்டவர் வழிபட்ட பெருமையுடையது.

## இறைவன், இறைவி
பாம்பணையில் வலது கரத்தை தலையின் அருகில் வைத்தபடி யோகநிஷ்டையில் ஆழ்ந்தது போல சயனித்த கோலத்தில் ரங்கநாதப்பெருமாள் உள்ளார்.   ரங்கநாயகித் தாயார், அதிரூபவல்லித்தாயார் என்ற பெயருடன் உள்ளார்.

## அமைப்பு
மூன்று நிலை ராஜகோபுரத்தைக் கொண்ட சற்றே மேட்டுப்பகுதியில் உள்ள கோயில். சோழர் காலத்துத் திருப்பணியைக் கொண்ட கோயிலாகும். மார்க்கண்டேயர் வழிபட்ட தலமாகும். தாயார் சன்னதி தனியாக உள்ளது. தாயார் சன்னதிக்கு முன்பாக பால ஆஞ்சநேயர் சன்னதி உள்ளது. மகாமண்டபத்தில் ராமபிரான் சன்னதியும்,கோபாலகிருஷ்ணன் சன்னதியும் காணப்படுகின்றன. இகுள்ள ரங்கநாதரை வழிபடும்போது மேரு மலையைக் ண்டு பாற்கடலைக் கடைந்தெடுத்த அமிர்தமே தன் கரங்களில் வந்து அமர்ந்தது போல உள்ளதாக மார்க்கண்டேயர் இயற்றிய பாடலில் கூறப்பட்டுள்ளது.

## மேற்கோள்கள்

## வெளியிணைப்புகள்
* அருள்மிகு ரங்கநாதர் திருக்கோயில், தினமலர்

பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
நல்லாத்தூர்

**நல்லாத்தூர்** இந்தியாவின், தமிழ்நாட்டிலுள்ள கடலூர் மாவட்டத்தில் அமைந்துள்ள ஒரு கிராமம் ஆகும்.

## மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பிற்கு அமைவாக,  நல்லாத்தூர்  கிராமத்தின் மக்கள்தொகை 3,853  நபர்கள் ஆகும். இம்மக்கள்தொகையில் 50% நபர்கள் ஆண்கள் மற்றும் 50% நபர்கள் பெண்களாவர். இக்கிராமத்தின் எழுத்தறிவு சதவீதம் 63% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 37% நபர்கள் பெண்களாவர். 11% நபர்கள் 6 வயதுக்கு குறைவானவர்களாக உள்ளனர்.
## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
நாரிகானபுரம்

**நாரிகானபுரம்** (*Nariganapuram*) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்திலுள்ள வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது. இந்த ஊர் மாவட்ட தலைநகரான கிருட்டிணகிரியிலிருந்து 55 கிலோ மீட்டர் தொலைவிலும், ஒசூரிலிருந்து 20 கிலோமீட்டர் தொலைவிலும் உள்ளது.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 218 வீடுகள் உள்ளன. மக்கள் தொகை 928. இதில் 494 பேர் ஆண்கள், 434 பேர் பெண்கள் ஆவர். எழுத்தறிவு விகிதம் 63.02% ஆகும். இதில் ஆண்களின் எழுத்தறிவு விகிதம் 69.10%, பெண்களின் எழுத்தறிவு விகிதம் 56.41% ஆகும். இந்த ஊரின் எழுத்தறிவு விகிதம் தமிழ்நாட்டின் சராசரி எழுத்தறிவு விதமான 80.09%க்கும் குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ரௌத்திரம் (திரைப்படம்)

***ரௌத்திரம்*** (*Rowthiram*) என்பது 2011 ஆம் ஆண்டு வெளிவந்த கோர் இந்தியத் தமிழ் அதிரடித் திரைப்படம் ஆகும். புதுமுக இயக்குநர் கோகுல் இதனை இயக்கினார். மேலும் ஆர். பி. சௌத்ரி தயாரிப்பில், இத்திரைப்படத்தில் ஜீவா மற்றும் சிரேயா சரன் ஆகியோர் முக்கிய வேடங்களிலும் ஜெயப்பிரகாசு, கணேஷ் ஆச்சர்யா ஆகியோர் இணை வேடங்களிலும் நடித்தனர். 2011 ஆகஸ்ட் 12 ஆம் திகதியில் இத்திரைப்படம் வெளியிடப்பட்டது."ரௌத்ரம்" என தெலுங்கிலும் "நிஜாபி த பைய்ட்டர்" என ஹிந்தியிலும் இத்திரைப்படம் ஒலிமாற்றம் செய்யப்பட்டது. இத்திரைப்படம் கலப்பான விமர்சனங்களை எதிர்கொண்டது. அதற்கான காரணம் கதையம்சம் வலுவிழந்து காணப்பட்டமை ஆகும். எனினும் ஜீவா மற்றும் சிரேயாவின் நடிப்பு இங்கு பாராட்டப்பட்டது.

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கோகுல் இயக்கிய தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஜீவா நடித்துள்ள திரைப்படங்கள்
பகுப்பு:சிரேயா சரன் நடித்த திரைப்படங்கள்
ஆல்பர்ட் மண்டப அருங்காட்சியகம்

**ஆல்பர்ட் மண்டப அருங்காட்சியகம்** *( Albert Hall Museum)* இந்தியாவின் இராசத்தான் மாநிலத்தில் இருக்கும் செய்ப்பூரில் அமைந்துள்ளது. மாநிலத்தின் மிகப்பழமையான அருங்காட்சியகமான இது மாநிலத்தின் சார்பாக இயங்கி வருகிறது. இந்தோ- இசுலாமிய கட்டிடக்கலைக்கு சிறப்பு சேர்க்கின்ற கட்டிடமாக, நகருக்கு வெளியே அமைந்துள்ள புதிய நுழைவாயில் எதிரில் கட்டப்பட்டுள்ள இராம் நிவாசு தோட்டத்தில் ஆல்பர்ட் மண்டப அருங்காட்சியகம் அமைந்துள்ளது. மிர் துச்மூல் உசெயின் வழிகாட்டுதலில் சர் சாமுவேல் சுவிண்டன் யாகோப் இவ்வருங்காட்சியகத்தை வடிவமைத்தார். 1887 ஆம் ஆண்டு பொது மக்களின் பார்வைக்காக இந்த அருங்காட்சியகம் திறந்து வைக்கப்பட்டது. தொடக்கத்தில் மகாராசா இராம் சிங் இவ்விடத்தை ஒரு நகர அரங்கமாக நிலைநாட்டவே விரும்பினார். ஆனால், அரசு மைய அருங்காட்சியகம் எனக் கருதப்படும் இதை மகாராசாவை அடுத்து வந்த இரண்டாம் மாதோ சிங் இக்கட்டிடத்தை அருங்காட்சியகமாகவே இருக்க முடிவு செய்தார். இராம் நிவாசு தோட்டத்தின் ஒரு பகுதியாகவும், செய்ப்பூரின் கலை நயங்களை வெளிப்படுத்தும் ஓரிடமாகவும் இருக்கும் என இவர் நினைத்தார். கலைநயமிக்க பொருள்கள், ஓவியங்கள், கம்பளங்கள், தந்தங்கள், உலோகச் சிற்பங்கள் படிக வேலைப்பாடுகள் என பல்வேறு வகையான அரிய பொருட்கள் இங்கு சேகரித்து வைக்கப்பட்டுள்ளன http://www.rajasthan-tourism.org/prime-attractions/albert-museum.html. 
நகரத்தைப் பார்வையிட வருகை தந்த வேல்சு இளவரசர் ஏழாம் எட்வர்டு (ஆல்பர்ட் எட்வர்டு) நினைவாக அருங்காட்சியகத்திற்கு இப்பெயர் வைக்கப்பட்டது. 1876 ஆம் ஆண்டு பிப்ரவரி 6 ஆம் நாள் இதற்கான அடிகல் நாட்டப்பட்டது .

## படக்காட்சியகம்


Image:Albert Hall Museum Night View.jpg|இரவு நேர ஆல்பர்ட் மண்டப அருங்காட்சியகம். 
File:Albert Hall Museum Jaipur.jpg| ஆல்பர்ட் மண்டப அருங்காட்சியகம் செய்ப்பூர்.
Image:Albert hall original.JPG|அருங்காட்சியகத்தின் வெளிப்புறம்
File:Rajasthan-Jaipur-Albert-Hall-Museum-cupola-towers-Apr-2004-00.JPG|அருங்காட்சியக கோபுரங்கள்
Jaipur 03-2016 28 Albert Hall Museum.jpg|அருங்காட்சியகத்தின் வெளிப்புறம் 
File:Buddhist mural, Albert Hall Museum, Jaipur.jpg|புத்த சுவரோவியம்
A Jain muni.jpg|சமண தீர்த்தங்கரர்
Brahma statue.jpg|பிரம்மா சிலை
Albert 031.jpg|ஆல்பர்டு மண்டபக் கலைப்பொருட்கள்
Albert 026.jpg| ஆல்பர்டு மண்டபக் கலைப்பொருட்கள்
Lakshminarayan statue at Albert Hall, Jaipur.jpg|இலட்சுமி நாராயணன் சிலை
Albert 029.jpg|ஆல்பர்டு மண்டபத்தில் பீங்கான்


## மேற்கோள்கள்


## புற இணைப்புகள்

* 
* Beautiful Gallery of Albert Museum 

பகுப்பு:இராசசுத்தானிலுள்ள அருங்காட்சியகங்கள்
தளவரிசை

thumb|275px|right|திராவிடக் கட்டிடக்கலை உறுப்புக்கள்
**தளவரிசை**, **தோள்** அல்லது **பிரஸ்தரம்** என்பது, இந்தியச் சிற்பநூல் விதிகளின் படி அமைக்கப்படும் கட்டிடங்களில், சுவர்களையும் தூண்களையும் கொண்ட பகுதிக்கு மேல் அமைக்கப்படும் அலங்கார அமைப்பு ஆகும். இது கூரைத் தளத்தின் விளிம்பை அண்டி அமைகின்றது. கபோதம், மஞ்சம், பிரச்சகாதனம், கோபானம், விதானம், வலபி, மத்த-வாரணம், லூப்பா ஆகிய சொற்களும் இந்த அலங்கார அமைக்கப் பயன்படுகின்ற என மானசாரம் என்னும் சிற்பநூல் குறிப்பிடுகிறது. ஆனால், இச்சொற்களிற் சில தற்கால வழக்கில் தளவரிசையில் குறித்த சில பகுதிகளுக்கான பெயராகப் பயன்படுகின்றன.

## உறுப்புக்கள்
தளவரிசை பல்வேறு உறுப்புக்களை உள்ளடக்கியது. கிடையாக, கீழிருந்து மேல் உத்தரம், ஏராதகம், கபோதம், யாழம் என்னும் உறுப்புக்கள் ஒன்றன்மீது ஒன்றாக அமைந்துள்ளன. உத்தரம் என்பது கட்டிடத்தின் கூரையையும், அதன் மேலுள்ள பகுதிகளையும் தாங்கும் வளை ஆகும். இது தூண்களின் மேல் அமைந்த போதிகைகளின் மேல் அல்லது சுவர்களின் மேல் தாங்கப்பட்டிருக்கும். வளையின் மேல் விளிம்பை அண்டி வளை நீளத்துக்கு ஏராதகம் என்னும் அலங்கார அமைப்புக் காணப்படும். இதற்கு மேல் கபோதம் அமைந்திருக்கும். கபோதம் இரட்டை வளைவு கொண்ட நிலைக்குத்து வெட்டுமுக வடிவம் கொண்டது. இது இது கீழுள்ள சுவர் மேற்பரப்பில் இருந்து வெளிப்புறம் துருத்திக்கொண்டிருக்கும். கபோதத்தின் வெளிப்புற மூலைகளிலும், இடையில் தேவையான இடங்களிலும் கூடு என்னும் அலங்கார அமைப்பு இருக்கும். கூடுகள் வெவ்வேறு கால கட்டங்களில் வெவ்வேறு வகையான அலங்காரங்களுடன் அமைந்துள்ளன.  கபோதத்துக்கு மேல் குறுஞ் சுவர் போன்ற ஒரு உறுப்பு உண்டு. இது யாழம் எனப்படுகிறது. மேற்குறிப்பிட்ட குறுஞ் சுவரின் வெளி மேற்பரப்பில் குறித்த இடவெளிகளில் சிறிய யாழியின் முகங்கள் அமைக்கப்பட்டிருக்கும். இதனாலேயே இவ்வுறுப்பை யாழம் என்கின்றனர்.

## மேற்கோள்

பகுப்பு:திராவிடக் கட்டிடக்கலை
யாழ்ப்பாண இராச்சியத்தின் கொடி

**யாழ்ப்பாண இராச்சியத்தின் கொடி**, ஆரியச் சக்கரவர்த்திகள் வடக்கு இலங்கையின் யாழ்ப்பாண இராச்சியத்தைத் ஆட்சிசெய்தபோது பயன்படுத்திய கொடி ஆகும். இக்கொடியில் ஓர் காளை (நந்தி), வெள்ளி நிறத்தில் அமைந்த பிறை நிலவு, தங்க சூரியன் ஆகியவற்றை உள்ளடக்கிக் காணப்பட்டது. ஒற்றை புனித சங்குச் சிப்பி இக்கொடியின் வலப்பக்கத்திலும் நந்தி நடுவிலும் அமைந்திருந்தன. நந்தி வெள்ளை நிறத்திலும், தங்க காற் குளம்புகளையும் கொண்டிருந்தது. குங்குமப்பூ நிறத்தில் இவ்வரச கொடி அமைந்திருந்தது. இந்தியாவில் குறிப்பாக கிழக்கு கங்கா வம்சத்தில் பயன்படுத்தப்பட்ட கொடிகள் போலவே யாழ்ப்பாண இராச்சியக் கொடியும் காணப்பட்டது. ஆரியச் சக்கரவர்த்திகளால் பயன்படுத்தப்பட்ட சேது நாணயங்களிலும் இவ்வாறான கொடியில் அமைந்துள்ள சின்னங்களை காணக்கூடியதாக இருக்கிறது.

## இவற்றையும் பார்க்கவும்

* பாண்டியர் கொடி
* பல்லவர் கொடி
* தமிழர் கொடிகள்

## குறிப்புகள்

## மேற்கோள்கள்

* 
* 
* 

பகுப்பு:யாழ்ப்பாண அரசு
பகுப்பு:இலங்கையின் கொடிகள்
தலைஞாயிறு அம்பலவாணர் கோயில்

**தலைஞாயிறு அம்பலவாணர் கோயில்** என்பது நாகப்பட்டினம் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் நாகப்பட்டினம்-திருத்துறைப்பூண்டி  சாலையில் ஆலங்குடிக்குக் கிழக்கே 5 கி.மீ. தொலைவில் தலைஞாயிறுக்கு அடுத்து ஓரடி அம்பலம் என்னுமிடத்தில் அமைந்துள்ளது.

## இறைவன், இறைவி
இங்குள்ள மூலவர் அம்பலவணேசுவரர் என்றழைக்கப்படுகிறார். இறைவி சிவகாமசுந்தரி. கோயிலின் தீர்த்தம் சிவகங்கைத் தீர்த்தமாகும். இக்கோயிலின் தல மரமாக அரச மரம் உள்ளது.

## பெயர்க்காரணம்
இறைவன் தன் அடியவருக்காக சிதம்பரத்தில் ஆடும் ஆனந்தத் தாண்டவத்தை இங்கே காட்டினார். ஆதலால் இவ்வூர் ஓரடி அம்பலம் என்றழைக்கப்படுகிறது. சிவராத்திரியும், நடராஜர் அபிஷேகம் சிறப்பாக இக்கோயிலில் நடைபெறுகின்றன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
5005 அலுமினியம் கலப்புலோகம்

**5005 அலுமினியம் கலப்புலோகம்** *(5005 aluminium alloy)* வளிமண்டல அரிப்பை எதிர்க்கும் ஒரு நல்ல அலுமினியக் |கலப்புலோகமாகும். அலங்கார மற்றும் கட்டிடக்கலை பயன்பாடுகளில் இது பயன்படுத்தப்படுகிறது.. 

அலுமினியம்-மக்னீசியம், தேனிரும்பு  தனிமங்களால் செய்யப்பட்ட கலப்புலோக 5000 தொடரில் இது  ஒரு உறுப்பினர் ஆகும். வார்ப்படத்தில் இதை பயன்படுத்த இயலாது. குளிரூட்டப்பட்டு உருவாக்கினால் மிதமான நிலையிலிருந்து அதிக வலிமையை இக்கலப்பால் அடைய முடியும்.பிற அலுமினியக்  குடும்ப கலப்புலோகங்களுடன்  ஒப்பிடுகையில் பற்ற வைப்பதில் உயர் வலிமையை தருகிறது. எச்116 மற்றும் எச்321 வகை உரனூட்டி கலப்புலோகப் பொருட்களை புதிய மற்றும் உப்பு நீரில் பயன்படுத்த முடியும். 
  
5005 அலுமினியம் கலப்புலோகத்தின் இயைபு:

*அலுமினியம்: 97.0 முதல் 99.5%
*குரோமியம்: 0.1% அதிகபட்சம்
*தாமிரம்: 0.2% அதிகபட்சம்
*இரும்பு: 0.7% அதிகபட்சம்
*மக்னீசியம்: 0.5% - 1.1%
*மாங்கனீசு: 0.2% அதிகட்சம்
*கசடுகள்: 0.15% அதிகபட்சம்
*சிலிக்கன்: 0.3% அதிகபட்சம்
*துத்தநாகம்: 0.25% அதிகபட்சம்

## மேற்கோள்கள்

பகுப்பு:அலுமினியக் கலப்புலோகங்கள்
தெற்குப்பொய்கைநல்லூர் சுவர்ணபுரீசுவரர் கோயில்

**தெற்குப்பொய்கைநல்லூர் சுவர்ணபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-வேதாரண்யம் சாலையில் வேளாங்கண்ணிக்கு வடக்கே 2 கி.மீ. தொலைவில் அமைந்துள்ளது.

## இறைவன், இறைவி
இங்குள்ள மூலவர் சுவர்ணபுரீசுவரர் என்றழைக்கப்படுகிறார். இறைவி பெரியநாயகி. சோழ நாட்டில் பல கோயில்களில் விமானங்கள் பொன்வேய்ந்தநிலையில் காணப்பட்டதால் அவ்வ்று இருந்த விமானங்களை பொன்பரப்பி என்றழைப்பர். அங்கு கோயில் கொண்டுள்ள இறைவனை சுவர்ணபுரீசுவரர் என்றே அழைப்பர். இவ்வூரிலும் அவ்வாறான இறைவன் இருப்பது சிறப்பாகும்.

## சிறப்பு
வேறு எந்த சிவன் கோயிலிலும் காணமுடியாத தீமிதித் திருவிழா இக்கோயிலின் சிறப்பாகும். இக்கோயிலின் வடக்கே பதினெண் சித்தர்களில் ஒருவரான கோரக்க சித்தரின் ஜீவ சமாதி வடக்குப்பொய்கைநல்லூரில் உள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
உத்தராகண்ட சட்டப் பேரவை

**உத்தராகண்ட சட்டப் பேரவை**, இந்திய மாநிலமான உத்தராகண்டின் சட்டமன்றம் ஆகும். இது உத்தராகண்டின் சட்டவாக்க அவை. இந்த மன்றத்தில் மொத்தம் 71 உறுப்பினர்கள் உள்ளனர். இந்த மாநிலத்தில் உள்ள 70 சட்டமன்றத் தொகுதிகள் உள்ளன. ஒவ்வொரு தொகுதியிலும் அதிக வாக்குகள் பெற்றவர் அந்த தொகுதியின் சட்டமன்ற உறுப்பினராகத் தேர்ந்தெடுக்கப்படுகிறார். இவ்வாறாக 70 தொகுதிகளின் மூலம் 70 சட்டமன்ற உறுப்பினர்கள் தேர்ந்தெடுக்கப்பட்டும், ஆங்கிலோ-இந்தியர் ஒருவர் ஆளுநரால் நியமிக்கப்பட்டும்  மொத்தம் 71 உறுப்பினர்கள் இருக்கின்றனர்.

## மேற்கோள்கள்

## மேலும் பார்க்க
* 2017 உத்தராகண்ட சட்டப் பேரவைத் தேர்தல்

பகுப்பு:இந்திய மாநிலங்களின் சட்டமன்றங்கள்
பகுப்பு:உத்தராகண்டு அரசு
பகுப்பு:புதுப்பிக்கப்படவேண்டிய கட்டுரைகள்
போகாரி

**போகாரி** *(Bohari)* என்பது இந்தியாவின் அசாம் மாநிலம் பார்பேட்டா மாவட்டத்திலுள்ள ஒரு கணக்கெடுப்பில் உள்ள ஊர் ஆகும். 

## மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி போகாரா நகரத்தின் மக்கள்தொகை 7976  பேர் ஆவர். இம்மக்கள் தொகையில் 52.% பேர் ஆண்களும் 48% பேர் பெண்களும்  ஆவர். போகாரி நகரத்தின் எழுத்தறிவு சதவீதம் 59% ஆகும். நாட்டின் சராசரி தேசிய எழுத்தறிவு சதவீதமான 59.9% என்பதைவிட இது குறைவாகும். எழுத்தறிவு பெற்றவர்களில் 67% பேர் ஆண்களும் 51% பேர் பெண்களும்  ஆவர். 13% பேர் 6 வயதுக்கு குறைவானவர்களாக உள்ளனர்

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
இரங்கோபண்டித அக்ராரம் வேணுகோபால சுவாமி கோயில்

**இரங்கோபண்டித அக்ராரம் வேணுகோபால சுவாமி கோயில்**  என்பது கிருட்டிணகிரி மாவட்டம், ஒசூரில் உள்ள பழமையான ஒரு கிருஷ்ணர் கோயிலாகும். இக்கோயில் ஒசூரில் உள்ள கோகுல் நகர் சாலையின் முடிவில் இரங்கோபண்டித அக்ராரம் என்ற பகுதியில் உள்ளது.
## கோயில் சூழல்
இக்கோயில் அமைதியான இடத்தில் உள்ளது. இந்த கோயில் உள்ள இடம் இரங்கோபண்டித அக்ராரம் என அழைக்கப்படுகிறது.  இந்த அக்ராரத்தின் மையத்தில் கோயில் அமைந்துள்ளது. அக்ராரம் என்று குறிப்பிட்டாலும் தற்போது இங்கு ஒரு வீடும் இல்லை அக்ராரத்தைச் சுற்றிலும் கோட்டை போன்ற மண்ணால் கட்டப்பட்ட மதில் சுவரின் எச்சங்கள் மற்றும் மதில் சுவருக்கு உட்பட்ட பகுதியில் வீடுகள் இருந்ததற்கான அடையாளமாக அடித்தள எச்சங்கள் உள்ளன.  எந்தக் காலத்தில் இந்த ஊர் அழிந்தது என்பது தெரியவில்லை.  இந்த ஊர் தற்போது இல்லாவிட்டாலும் வருவாய் துறை ஆவணங்களில் இப்பகுதியை இரங்கோபண்டித அக்ராரம் என்றே குறிப்பிடுகின்றன.  இந்தப் பகுதியை உள்ளூர் மக்கள் பாழ் அக்ராரம் என அழைக்கின்றனர்.

## கோயிலமைப்பு
இந்தக் கோயில் அகனாழி, இடைநாழி, முன்னாழி முன் மண்டபம். ஆகியவற்றுடன் ஒற்றைப் பிரகாரத்துடன் அழகுற உள்ளது. அகனாழியில் வேணுகோபால சுவாமியின் இருபுறமும் இராதை ருக்மணி  தேவியருடன் காட்சியளிக்கிறார். கோபாலனின் பாதங்களை பசு ஒன்று வருடிக் கொண்டிருப்பது போன்றும், வேணுகோபாலர் நான்கு கைகளுடன், பின்னிரு கைகளில் சங்கும், சங்கரமும் ஏந்தியும் முன்னிரு கைகளில் புல்லாங்குழலை ஏந்தியும் காட்சியளிக்கிறார். தலைக்கு மேலை ஆதிசேடன் குடையாக உள்ளார். ஆழ்வார்கள் உடனிருந்து கோபாலனை வணங்கியபடி உள்ளனர்.

## சிறப்பு நாட்கள்
வைகுண்ட ஏகாதசியும். கோகுலாஷ்டமியும் கோயிலில் சிறப்பாகக் கொண்டாடப்படுகிறது, கோயிலில் வருடாந்திர பூசை அக்டோபர் இரண்டாம் நாள் செய்யப்படுகிறது.

## மேற்கோள்கள்

பகுப்பு:ஒசூர்
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்‎
ஆக்கோ

***ஆக்கோ*** (ஆக்கோ "ஆர்வக் கோளாறு" எனப் பொருள்படும்) என்பது 2017 ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படம் ஆகும். கீதன் பிரிட்டோ, துலிகா குப்தா ஆகியோர் முக்கிய கதாப்பாத்திரங்களில் நடிக்கின்றனர். அனிருத் ரவிச்சந்திரன் இத்திரைப்படத்திற்கு இசை அமைக்கின்றார். மேலும் சிறப்புத் தோற்றத்திலும் இவர் நடிக்கின்றார். "எனக்கென யாரும் இல்லையே" எனும் ஓர் பாடல் அனிருத் ரவிச்சந்திரனால் 2015 ஆம் ஆண்டு பெப்ரவரி 14 ஆம் திகதியன்று அதிகாரபூர்வமாக வெளியிடப்பட்டது. அத்துடன் இப்பாடலின் அனைத்துப் பாடல்களின் உரிமை சோனி மியூசிக் நிறுவனத்தைச் சாரும்.

## மேற்கோள்கள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
மகிழி காத்தாயி அம்மன் கோயில்

**மகிழி காத்தாயி அம்மன் கோயில்** நாகப்பட்டினம் மாவட்டத்திலுள்ள ஓர் அம்மன் கோயிலாகும்.

## அமைவிடம்
இக்கோயில் நாகப்பட்டினம்-வேளாங்கண்ணி-திருத்துறைப்பூண்டி சாலையில் கருங்கண்ணிக்கு மேற்கே 2 கி.மீ. தொலைவில் உள்ளது. கிராமத்துக் கோயிலாக விளங்குகின்ற ஏழு காத்தாயி அம்மன் கோயில்களில் இக்கோயிலும் ஒன்றாகும்.

## மூலவர்
இக்கோயிலில் மூலவராக காத்தாயி அம்மன் வலது கரத்தில் தாமரை மலரையும், இடது கரத்தில் குழந்தையை அணைத்தபடியும் அமர்ந்த கோலத்தில் உள்ளார்.

## பிற சன்னதிகள்
இக்கோயிலில் காவல் தெய்வங்களாக சப்தமுனீசுவரர் உள்ளனர். வாழ்முனி, லாடமுனி, முத்துமுனி, செம்முனி, கருமுனி, கும்பமுனி, சடைமுனி ஆகிய ஏழு பேரும் சப்தரிஷிகளின் உருவாகவே கருதப்படுகின்றனர். இக்கோயிலில் பேச்சியம்மன், காத்தவராயன், மதுரை வீரன் சன்னதிகளும் உள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள அம்மன் கோயில்கள்
பகுப்பு:சாக்தம்
துமாரியா

**துமாரியா** *(Dumaria)* இந்தியாவின் பீகார் மாநிலத்தின் கயா மாவட்டத்திலுள்ள ஒரு வட்டாரம் ஆகும். மகத் கோட்டத்தில் இவட்டாரம் உள்ளது. மாவட்டத் தலைநகரம் கயாவிலிருந்து 83 கிலோமீட்டர் மேற்கிலும், மாநிலத்தின் தலைநகரம் பாட்னாவிலிருந்து வடக்கில் 175 கிலோமீட்டர் தொலைவிலும் துமாரியா வட்டாரம் அமைந்துள்ளது. மேற்கில் அரிகர்கஞ்ச் வட்டாரம், கிழக்கில் இமாம்கஞ்ச் வட்டாரம், தெற்கில் சட்டார்பூர் வட்டாரம், வடக்கில் தியோ வட்டாரம் முதலிய வட்டாரங்கள் துமாரியாவிற்கு எல்லகளாக உள்ளன. மேலும் துமாரியா நகருக்கு அருகில் அவுரங்காபாத் நகரம், அசைனாபாத் நகரம், சேர்காட்டி நகரம், ராபிகஞ்ச் நகரம் போன்ற நகரங்கள் சூழ்ந்துள்ளன. இக்கோட்டத்தில் 11 பஞ்சாயத்துகளும் 100 கிராமங்களும் அடங்கியுள்ளன. லோன்சாக் மிகச்சிறிய கிராமம் என்றும், கோலுபார் மிகப்பெரிய கிராமமாகவும் கருதப்படுகின்றன. கடல் மட்டத்திலிருந்து 93 மீட்டர் உயரத்தில் துமாரியா அமைந்துள்ளது. மகதி மொழி உள்ளூர் மொழியாகப் பேசப்படுகிறது. இந்தி, உருது, ஆங்கிலம் போன்ற பிற மொழிகளையும் இங்குள்ளவர்கள் பேசினர். துமாரியா கோட்டத்தில் மொத்தமாக 15531 குடும்பங்களைச் சேர்ந்த 100411 நபர்கள் வசித்தனர். இந்நபர்களில் 51326 நபர்கள் ஆண்கள் மற்றும் 49085 நபர்கள் பெண்களாவர்

## மேற்கோள்கள்
.

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:கயா மாவட்டம்
பாலவனப்பள்ளி

**பாலவனப்பள்ளி  ** (Palavanapalli  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 49 கிலோ மீட்டரும் ஒசூரில் இருந்து 11 கிலோமீட்டர் தொலைவிலும் மாநிலத் தலைநகரான சென்னையில் இருந்து 297 கிலோ மீட்டர் தொலைவிலும் உள்ளது. இந்த ஊரின் பரப்பளவு 535.61 எக்டேராகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 258  வீடுகள் உள்ளன. மக்கள் தொகை 1096 , இதில் 540  பேர் ஆண்கள், 556 பேர் பெண்கள் ஆவர். கல்வியறிவு விகிதம்  64.87 % ஆகும் இதில் ஆண்களின் கல்வியறிவு விகிதம் 72.41 % பெண்களின் கல்வியறிவு விகிதம் 57.60 %. தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியுள்ளது. 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
திருக்கட்டளை சுந்தரேசுவரர் கோயில்

**திருக்கட்டளை சுந்தரேசுவரர் கோயில்** புதுக்கோட்டை மாவட்டத்தில்  திருவரங்குளம் வட்டத்தில் திருக்கட்டளை ஊராட்சியில் அமைந்துள்ள சிவன் கோயிலாகும்.

## வரலாறு
திருக்கட்டளை என்ற சொல்லானது திருக்கற்றளி என்ற சொல்லிலிருந்து மருவிவந்ததாகும். கல் தளி என்றால் கற்றளி என்ற நிலையில் கற்கோயிலைக் குறிக்கிறது. அளவில் சிறிதாக அமைந்துள்ள இக்கோயில் பரிவார வகையைச் சார்ந்ததாகும். இக்கோயில் ஆதித்த சோழன் காலத்தைச் சார்ந்தது என்பதைக் குறிக்கும் வகையில் கோயிலில் கல்வெட்டு காணப்படுகிறது. மற்றொரு கல்வெட்டு மிலட்டூர் போரில் போகேந்திர சிங்கபேரரையன் மரணமடைந்ததைப் பற்றியும் அவரது தம்பியைப் பற்றியும் எடுத்துரைக்கிறது. தம் பகைமை தீரும்பொருட்டு கோயிலில் விளக்கு எரிப்பதற்காக தேவைப்படுகின்ற நெய்யினை எடுக்க தானம் தந்ததைக் குறிப்பிடுகிறது. முதலாம் குலோத்துங்கனால் முகமண்டபம் கட்டப்பட்டுள்ளது. 

## இறைவன், இறைவி
இங்குள்ள மூலவர் சுந்தரேசுவரர் என்றழைக்கப்படுகிறார். இறைவி மங்களநாயகி.  மூலவர் கருவறைக்கு முன்பாக சிறிய நந்தியும், பலி பீடமும் உள்ளன. மூலவர் சன்னதிக்கு முன்பாக அடுத்தடுத்து இரு பலி பீடங்களும் நந்தியும் உள்ளன.

## அமைப்பு
சிறிய, அழகான கருவறையின் மீது விமானம் அமைந்துள்ளது. கருவறை சதுர வடிவில் காணப்படுகிறது. அர்த்த மண்டபம், முக மண்டபம் ஆகியவற்றோடு கோயில் உள்ளது. தட்சிணாமூர்த்தி, வீராடனமூர்த்தி, பிட்சாடனமூர்த்தி ஆகிய மூன்று மூர்த்திகளும் இக்கோயிலில் அமைந்துள்ளது அதன் சிறப்பை உணர்த்துகிறது. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
டிசிப்ரோசியம்(III) குளோரைடு

**டிசிப்ரோசியம்(III) குளோரைடு** *(Dysprosium(III) chloride)* என்பது DyCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டிசிப்ரோசியமும் குளோரினும் சேர்ந்து உருவாகும் இச்சேர்மத்தை டிசிப்ரோசியம் டிரைகுளோரைடு என்றும் அழைக்கிறார்கள். வெண்மையும் மஞ்சளும் கலந்த நிறத்தில் காணப்படும் இச்சேர்மம் ஈரக்காற்றில் உள்ள நீரை எளிதாக ஈர்த்துக் கொண்டு அறுநீரேற்றாக (DyCl3.6H2O)  உருவாகிறது. இலேசாக வெப்பப்படுத்தும் போது பகுதியாக  டிசிப்ரொசியம் ஆக்சி குளோரைடாக (DyOCl) நீராற்பகுப்பு அடைகிறது.
 
## தயாரிப்பு

Dy2O3 அல்லது நீரேற்ற குளோரைடு அல்லது ஆக்சி குளோரைடு அல்லது DyCl3•6H2O.  இவற்றிலொன்றை தொடக்கப் பொருளாகக் கொண்ட அமோனியம் குளோரைடு பாதையில் பெரும்பாலும் டிசிப்ரோசியம்(III) குளோரைடு தயாரிக்கப்படுகிறது  or DyCl3•6H2O.. இத்தயாரிப்பு முறைகள் யாவும் (NH4)2[DyCl5] அணைவுச் சேர்மத்தை உருவாக்குகின்றன.
::10 NH4Cl  +  Dy2O3  →  2 (NH4)2[DyCl5]  +  6 NH3 + 3 H2O

::DyCl3•6H2O + *2* NH4Cl → (NH4)2[DyCl5] + 6 H2O

இப்பென்டாகுளோரைடு வெப்பத்தால் பின்வரும் சமன்பாட்டிலுள்ளவாறு சிதைவடைகிறது. 

:: (NH4)2[DyCl5]   →   2 NH4Cl  +  DyCl3

வெப்பச்சிதைவு வினை இடைநிலை வேதிப்பொருளான (NH4)[Dy2Cl7] வழியாக நிகழ்கிறது.
Dy2O3 வை நீர்த்த ஐதரோ குளோரிக் அமிலம் சேர்த்து சூடாக்கும் போது (DyCl3•6H2O) உற்பத்தி செய்யப்படுகிறது. சூடாக்குவதால் இவ்வுப்பு நீரற்றதைக் கொடுப்பதற்குப் பதிலாக ஆக்சிகுளோரைடைத் தருகிறது. 

டிசிப்ரோசியம்(III) குளோரைடு ஒரு மிதமான வலிமை கொண்ட இலூயிக் அமிலமாகும். வன்மென் அமிலக்காரக் கோட்பாட்டு அடிப்படையில் இது வன்னமிலமாகத் தரப்படுத்தப்படுகிறது. டிசிப்ரோசியம் குளோரைடின் நீர்த்தக் கரைசல்களை மற்ற டிசிப்ரோசியம்(III) சேர்மங்கள் தயாரிக்கப் பயன்படுத்த முடியும். உதாரணம் டிசிப்ரோசியம் புளோரைடு:

:DyCl3  +  3 NaF →  DyF3  +  3 NaCl

## பயன்கள்

டிசிப்ரோசியம் குளோரைடு பிற டிசிப்ரோசியம் உப்புகள் தயாரிப்பில் தொடக்கப் பொருளாகப் பயன்படுத்தப்படுகிறது. இயுடெக்டிக் LiCl-KCl இல் உள்ள DyCl3 இன் உருகிய கலவை மின்னாற் பகுப்பின் போது டிசிப்ரோசியம் உலோகத்தைக் கொடுக்கிறது. தங்குதன் எதிர்மின் வாயில் Dy2+ வழியாக ஒடுக்க வினை நிகழ்கிறது . 

## பாதுகாப்பு

டிசிப்ரோசியம் சேர்மங்கள் யாவும் மிதமான நச்சுத்தன்மை உடையன என நம்பப்படுகிறது. இருப்பினும் இதன் நச்சுத்தன்மை தொடர்பான விரிவான ஆய்வுகள் எதுவும் மேற்கொள்ளப்படவில்லை.
 
## மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
வணிகக் கல்வி

**வணிகக் கல்வி ** என்பது ஆஸ்திரேலியா, கனடா, ஹாங்காங், இந்தியா, நைஜீரியா, நேபாளம், அயர்லாந்து, நியூசிலாந்து, பாகிஸ்தான், தென் ஆப்பிரிக்கா, இலங்கை, ஜிம்பாப்வே, அர்ஜென்டீனா, ஸ்வீடன், தான்சானியா, மலேசியா, சாம்பியா மற்றும் ஐக்கிய ராஜ்யம், ஆகிய நாடுகளில் கற்பிக்கப்படும் ஓர் கல்வித் துறை அல்லது கற்கை நெறி ஆகும். அத்துடன் பல்கலைக்கழக அளவிலும் இக்கல்வி நெறி கற்பிக்கப்படுகிறது..  கணக்கியல், நிதி, சந்தைப்படுத்தல், நிறுவன ஆய்வுகள் மற்றும் பொருளாதாரம் ஆகிய கூறுகளை இக்கற்கை நெறி கொண்டுள்ளது.

## மேற்கோள்கள்

பகுப்பு:வணிகம்
வேளாங்கண்ணி இரஜதகிரீசுவரர் கோயில்

**வேளாங்கண்ணி இரஜதகிரீசுவரர் கோயில்** நாகப்பட்டினம் மாவட்டம்,  கீழ்வேளூர் வட்டத்தில் அமைந்த வேளாங்கண்ணி பேரூராட்சியில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-வேதாரண்யம் சாலையில் நாகப்பட்டினத்திற்குத் தெற்கே அமைந்துள்ளது.

## இறைவன், இறைவி
பனி சூழந்த நிலையில் சூரிய வெளிச்சத்தில் வெள்ளியைப் போலப் பிரகாசிப்பதால் கயிலாயத்தை வெள்ளியங்கிரி என்றழைப்பர். வெள்ளியங்கிரிநாதரான சிவபெருமான் இங்கு இரஜதகிரீசுவரர் என்றழைக்கப்படுகிறார்.  இறைவி வேல்நெடுங்கண்ணி ஆவார்.

## சிறப்பு
சிக்கல் கோயிலில் முருகப்பெருமானுக்கு சக்தி வேலைத் தந்து அருளிய பெருமை வேல்நெடுங்கண்ணிக்குரியதாகும். இக்கோயிலில் ஆடி மாதம் தீமிதித் திருவிழா மிகவும் சிறப்பாக நடைபெறுகிறது.

## மேற்கோள்கள்

## வெளியிணைப்புகள்
* ரஜதகிரீஸ்வரர் திருக்கோயில், தினமலர் கோயில்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
பகுப்பு:நாகப்பட்டினம் மாவட்டம்
அலுமினியம் அசிட்டைலசிட்டோனேட்டு

**அலுமினியம் அசிட்டைலசிட்டோனேட்டு** *(Aluminium acetylacetonate)* என்பது Al(C5H7O2)3 என்ற வாய்ப்பாடு கொண்ட ஒரு ஒருங்கிணைவு கூட்டுச் சேர்மம் ஆகும். சுருக்கக் குறியீடாக இதை Al(acac)3, என்றும் அழைக்கிறார்கள். மூன்று அசிட்டைலசிட்டோனேட்டு ஈந்தணைவிகளுடன் கூடிய அலுமினியம் அணைவுச் சேர்மம் அலுமினியம் கொண்டுள்ள சேர்மங்கள் தொடர்பான ஆய்வுகளை மேற்கொள்ள பயன்படுத்தப்படுகிறது. அலுமினியம் அசிட்டைலசிட்டோனேட்டு மூலக்கூறு D3 சீரொழுங்குடன், பிற எண்முக டிரிசு(அசிட்டைலசிட்டோனேட்டு)களுடன் சமவடிவமுடைய சேர்மமாகக் காணப்படுகிறது.

## பயன்கள்

அலுமினியம் அசிட்டைலசிட்டோனெட்டை,.. உலோககரிமவேதியியல் ஆவிப் படிவைப் பயன்படுத்தி படிக அலுமினியம் ஆக்சைடு படலம் தயாரிக்கின்ற முன்னோடிச் சேர்மமாகப் பயன்படுத்த முடியும் 

## மேற்கோள்கள்

பகுப்பு:அலுமினியம் சேர்மங்கள்
பகுப்பு:ஒருங்கிணைவுச் சேர்மங்கள்
பக்ராவுர்

**பக்ராவுர்** *(Bakraur)* இந்தியாவின் பீகார் மாநிலத்திலுள்ள புத்தகயாவுக்கு சற்று கிழக்கில் இருக்கும் ஓர் ஊராகும். சில சமயங்களில் இவ்வூரை பக்ரோவுர் என்றும் அழைக்கிறார்கள். புத்தகயா நகரிலிருந்து நேரடியாக பால்கு நதிக்கு குறுக்காக பக்ராவுர் அமைந்துள்ளது. புத்தகயாவில் உள்ள போதி மரத்தடியில் புத்தர் ஞானம் பெற்றதாகக் கூறப்படுகிறது.  

கவுதம புத்தர் ஞானம் பெறுவதற்கு சற்று முன்னர் வரை அவருக்கு பால், அரிசிப்புட்டு முதலிய உணவுகளை ஊட்டிவிட்டவர் என்று நம்பப்படும் சுயாதாவின் கிராமம் இந்த பக்ராவுர் எனக் கூறப்படுகிறது .
பக்ராவுர் கிராமத்தில் சுயாதாவை நினைவுகூறும் வகையில் ஒரு தூபி பக்ராவுர் கிராமத்தில் எழுப்பப்பட்டுள்ளது. 

## மேற்கோள்கள்

## புற இணைப்புகள்
*Sujata Stupa (YouTube)
*Bakraur on Google Maps

பகுப்பு:பீகார் மாநிலத்திலுள்ள ஊர்களும் நகரங்களும்
திருப்பூண்டி அகத்தீசுவரர் கோயில்

**திருப்பூண்டி அகத்தீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

## அமைவிடம்
இக்கோயில் நாகப்பட்டினம்-திருத்துறைப்பூண்டி சாலையில் 17 கி.மீ. தொலைவில் உள்ளது.

## இறைவன்
இங்குள்ள மூலவர் அகத்தீசுவரர் ஆவார்.

## சிறப்பு
கயிலாயத்தில் சிவபெருமானின் திருமணக்காட்சியைக் காண அனைவரும் வடப்புறம் சென்றபோது, தென் பகுதி உயரத் துவங்கியதால் அகத்தியரை இறைவன் அழைத்து நிலத்தைச் சமநிலைக்கு ஆக்குமாறு பணித்தார். தனக்கு இறைவனின் திருமணக்காட்சி கிடைக்காதே என்று அகத்தியர் வருந்தியதை உணர்ந்த சிவபெருமான் திருமறைக்காட்டில் திருமணக்கோலத்துடன் காட்சி தருவதாக கூறினார். வேதாரண்யத்தை அடையும் முன்பாக இங்கு இறைவனின் மேனியை அமைத்து வழிபட்ட சிறப்பு பெற்ற இடமாகும். இக்கோயிலில் கோளிலிநாதர் தீர்த்தவாரி அருளும் திருவிழா மிகவும் சிறப்பாக நடைபெறுகிறது.

## மேற்கோள்கள்

## வெளியிணைப்புகள்
* அருள்மிகு அகஸ்தீஸ்வரர் திருக்கோயில், தினமலர் கோயில்கள்

பகுப்பு:நாகப்பட்டினம் மாவட்டத்திலுள்ள சிவன் கோயில்கள்
2-பென்டனால்

**2-பென்டனால்** *(2-pentanol)* என்பது C5H12O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்டன்-2-ஆல் என்ற ஐயுபிஏசி முறை பெயராலும் இச்சேர்மம் அழைக்கப்படுகிறது. மற்ற வேதிப்பொருட்கள் தயாரிக்கையில் ஒரு இடைநிலைப் பொருளாக இது உருவாகிறது. கரைப்பானாக பயன்படுத்தப்படுகிறது. தொழிற்சாலைகளுக்காக விற்கப்படும் அமைல் ஆல்ககால் கலவைகளில் பகுதிப்பொருளாக இது காணப்படுகிறது.
 
வளிம நிறமாலை வரைவு-பொருண்மை நிறமாலை வரைவுகளின் மூலம் புதிய வாழைப்பழங்களில் 14.26±2.63 பகுதிகள்/மில்லியன் அளவில் 2-பென்டனால் இருப்பு அறியப்பட்டது.

## தயாரிப்பு

பென்டீனை நீரேற்ற வினைக்கு உட்படுத்தி பெருமளவில் 2-பென்டனால் தயாரிக்க இயலும்.

## மேற்கோள்கள்

பகுப்பு:ஆல்ககால்கள்
பகுப்பு:ஆல்ககால் கரைப்பான்கள்
பகுப்பு:ஆல்கனால்கள்
முகளூர்

**முகளூர்  ** ( Mugalur  ) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த சிற்றூர் ஆகும். இந்த ஊர் ஓசூர் சட்டமன்றத் தொகுதிக்கு உட்பட்டது.  இந்த ஊர் மாவட்ட தலைநகரான கிருட்டிணகிரியில் இருந்து 54 கிலோ மீட்டரும் ஒசூரில் இருந்து 15 கிலோமீட்டர் தொலைவிலும் மாநிலத் தலைநகரான சென்னையில் இருந்து 315 கிலோ மீட்டர் தொலைவிலும் உள்ளது. இந்த ஊரின் பரப்பளவு  818.07  எக்டேராகும். அருகில் உள்ள ஊர் மத்திகிரி ஆகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  609   வீடுகள் உள்ளன. மக்கள் தொகை 2593, இதில் 1352  பேர் ஆண்கள், 1241  பேர் பெண்கள் ஆவர். கல்வியறிவு விகிதம்  63.41 %  ஆகும் இதில் ஆண்களின் கல்வியறிவு விகிதம் 71.77 % பெண்களின் கல்வியறிவு விகிதம்  54.42 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் பின்தங்கியுள்ளது. 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
நாலிகபெட்ட அக்ராரம்

**நாலிகபெட்ட அக்ராரம் ** ( Naligabetta Agraharam) என்பது தமிழ்நாட்டின், கிருஷ்ணகிரி மாவட்டம், ஓசூர் வட்டத்தைச்  சேர்ந்த வருவாய் கிராமம் ஆகும். இந்த ஊர் அச்செட்டிப்பள்ளி ஊராட்சிக்கு உட்பட்டதாகவும், ஓசூர் சட்டமன்றத் தொகுதிக்கு உட்பட்டதாக உள்ளது.  இந்த ஊர் மாவட்ட தலைநகரான கிருட்டிணகிரியில் இருந்து 58 கிலோ மீட்டரும் ஒசூரில் இருந்து 5 கிலோமீட்டர் தொலைவிலும் மாநிலத் தலைநகரான சென்னையில் இருந்து 315 கிலோ மீட்டர் தொலைவிலும் உள்ளது. இந்த ஊரின் பரப்பளவு  113.64  எக்டேராகும். அருகில் உள்ள ஊர் ஒசூர் ஆகும். இந்த ஊருக்கு அருகில் இரங்கோபண்டித அக்ராரம் வேணுகோபால சுவாமி கோயில் உள்ளது.
## ஊர் பெயர் வரலாறு
இந்த ஊருக்கு மேற்கில் உள்ள குன்றான நாலிகபெட்டா மலையின் பெயரைச் சேர்த்து இவ்வூரை நாலிகபெட்ட அக்ராரம் என அழைக்கின்றனர்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி  281   வீடுகள் உள்ளன. மக்கள் தொகை 1,247, இதில் 616  பேர் ஆண்கள், 631  பேர் பெண்கள் ஆவர். கல்வியறிவு விகிதம்  81.99 %  ஆகும் இதில் ஆண்களின் கல்வியறிவு விகிதம்  90.20 % பெண்களின் கல்வியறிவு விகிதம்  73.95 %.  தமிழ்நாட்டின் சராசரி கல்வி விகிதமான 80.09 % ஒப்பிடும்போது கல்வியறிவில் இக்கிராமம் முன்னேறியதாக உள்ளது. 

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்